open-index/open-wikipedia-markdown huggingface dataset:
นิวเอรา แก๊ป

**บริษัท นิวเอรา แค๊ป จำกัด** ( **New Era Cap Company**) (เรียกกันสั้นว่า **New Era** แปลเป็นภาษาไทยตรงตัวว่า **หมวกยุคใหม่**) ตั้งอยู่ที่ บัฟฟาโล รัฐนิวยอร์ก สหรัฐอเมริกา เป็นผู้ผลิดหมวก ถูกค้นพบในปี ค.ศ. 1920 โดย นาย เอร์ฮาท ก๊อช (Ehrhardt  Koch)  อพยพเข้ามาในประเทศเยอรมัน หมวก นิวเอราคือผู้ผลิตหมวกแต่เพียงผู้เดียว และ จัดจำหน่าย อย่างเป็นทางการโดยส่วนมากหมวกจะสวมใส่ในทีมเบสบอล ของเมเจอร์ลีกเบสบอล (Major Leage Baseball) และสหพันธ์เยาวชนทั้งที่รับมาเป็นสมาชิก และได้เซนต์สัญญากับ NHL NBA  วิทยาลัยและมหาวิทยาลัยในสหรัฐกว่า 200 มหาวิทยาลัย

## การแจก
หมวกนิวเอรา ได้จำหน่ายปลีกให้กับบริษัทในเครือรายใหญ่ แต่ยังมีข้อตกลงกับบริษัทในเครือเป็นผู้สนับสนุนผลิดภันฑ์ทั้งหมด ร้าน แฟล๊กชิพ (Flagship) เปิด เมื่อปี ค.ศ. 2006 ตั้งอยู่ โซโฮ (Soho) รัฐนิวยอร์ก ในเดือนพฤศจิกายน ค.ศ. 2006 ร้าน แฟล๊กชิพ แห่งที่ 2 เปิดที่ หมู่บัพโฟโล รัฐนิวยอร์ก แห่งที่ 3 ตั้งอยู่ที่ลอนดอน สหราชอาณาจักร เมื่อปี ค.ศ. 2007 เดือนสิงหาคม ร้านค้าได้ตั้งอยู่ที่ กรุงโตรอนโต ประเทศแคนาดา บนถนน ควีน สตรีท เวส (Queen  Street  West)  และร้านค้าตั้งอยู่ที่ แอ๊ตลันตา (Atlanta ) เมื่อไม่นาน นิวเอราได้เปิดร้าน แฟล๊กชิพเป็นแห่งที่ 2 ในทวีปยุโรป ณ กรุงเบอร์ลิน ประเทศเยอมัน และ เมืองเบอร์มิงแฮม สหราชอาณาจักร ล่าสุดในประเทศไทย ที่สยามสแควร์ 2 ได้เปิดร้าน Flagship แต่ยังคงใช้ New Era เป็นชื่อร้าน ซึ่งเป็นหมวกลิขสิทธิ์ของแท้

## ผลิตภัณฑ์
ในเดือนมีนาม ค.ศ. 2007 หมวก New Era ได้มีการเปลี่ยนแปลง ผู้รับบอลในการแข่งขันกีฬาอเมริกันเบสบอล ผู้เล่นส่วนใหญ่ร้อยละ 100 แทนการใช้หมวกขนสัตว์ บริษัทแนะนำหมวกที่ทำด้วยโพลีเมอร 100% เป็นผลสำเร็จ สิ่งเหล่านี้ได้มีการเปลี่ยนแปลงเครื่องหมายเป็นครั้งแรก ส่วนใหญ่จะเปลี่ยนรูปแบบของหมวกเบสบอล เมื่อ20กว่าปีก่อน หมวก New Era ยังรวมไปถึงที่มีใต้ขอบหมวกสีดำ (ที่จะช่วยลดการเกิดแสงไม่ให้ไปเข้าตา) ตรงกันข้ามใต้ขอบหมวกจะมีสีเทา รวมทั้งสีดำแทนที่สีขาว

## รูปแบบ
รวมทั้ง 59 Fifty หมวก New Era รูปแบบการผลิตเหมือนกับ 49Forty, 39Thirty, 29Twenty, EK ,Capture the Flag
* **49Forty** คือหมวกมีความกระชับ แต่โครงสร้างจะต่ำกว่า 50Fifty จึงไม่ค่อยมีความนิยม ส่วนมากจะใช้ในทางมหาวิทยาลัย
* **39Thirty** คือหมวกมีความแข็งแรงและความกระชับ และใช้ในการแข่งขัน เมเจอร์ ลีค เบสบอล (Major Leage Base Ball) เป็นหมวกที่ใช้ในการฝึกซ้อมตีลูกเบสบอล
* **29Twenty** คือหมวกที่สามารถปรับระดับได้
* **EK **ประกอบไปด้วยการออกแบบหมวกที่มีคุณภาพสูง
* **Capture the Flag** ได้ถูกออกแบบหมวกโดยบุคคลที่มีชือเสียงและเป็นที่ต้องการแต่เพียงผู้เดียวเนื่องมาจากเป็นสินค้านำเข้า และในแต่ละอันเพียงแค่การออกแบบหมวกเท่านั้น

## ย้ายที่อยู่ใหม่
21 พฤศจิกายน ค.ศ. 2006 New Era ได้ที่ย้ายที่ทำการสำนักงานใหญ่จากเดิมอยู่ที่เมืองบัฟโฟโล ไปอยู่ที่หมู่บ้านเดอร์บี้ (Derby) ซึ่งเป็นที่ทำการใหม่ ในอดีตเมืองบัฟโฟโลเป็นย่านศูนย์การค้าของเมือง

## ประวัติพนักงาน
มี 2 เหตุกาณณ์ที่ทำให้ New Era  ได้มีคามพยายามในการทำงาน เมื่อ88 ปีที่ก่อน ในปี 2001 ได้ร่วมกับพนักงานการสื่อสารแห่งสหรัฐอเมริกา (Communications  Workers  of  America)  และในปี 2007 / 2008 ได้ร่วมกับ (International  Brotherhood  of  Teamsters)

## อ้างอิง

หมวดหมู่:แฟชั่น
หมวดหมู่:แฟชั่นฮิปฮอป
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2463
พาร์กาลึ อีบราฮิม พาชา

**พาร์กาลึ อีบราฮิม พาชา** ( "อีบราฮิม พาชาแห่งปาร์กา"; ประมาณ ค.ศ. 1493 – 15 มีนาคม ค.ศ. 1536) หรืออาจรู้จักในนาม **เฟรงก์ อีบราฮิม พาชา** ( "ชาวตะวันตก") หรือ **มักบุล อีบราฮิม พาชา** ( "ผู้เป็นที่โปรดปราน") ภายหลังเรียกว่า **มักตุล อีบราฮิม พาชา** ( "ผู้ถูกประหาร") เป็นมหาเสนาบดีแห่งจักรวรรดิออตโตมันคนแรกในรัชกาลสุลต่านสุลัยมานผู้เกรียงไกร คาดว่าเขามีต้นกำเนิดเป็นชาวแอลเบเนีย

พาร์กาลึ อีบราฮิม พาชาเป็นมหาเสนาบดี (Grand Vizier) คนแรกที่ได้รับการแต่งตั้งโดยสุลต่านสุลัยมานแห่งจักรวรรดิออตโตมัน ในปี ค.ศ. 1523 พาร์กาลึรับตำแหน่งต่อจากพีรี เมห์เมด พาชา (Piri Mehmed Pasha) ผู้ได้รับการแต่งตั้งโดยพระราชบิดาของสุลต่านสุลัยมานสุลต่านเซลิมที่ 1 และดำรงตำแหน่งอยู่ 13 ปี ปาร์กาลิเป็นผู้ที่มีความใกล้ชิดกับสุลต่านสุลัยมานเป็นอันมากและเป็นผู้ที่มีอำนาจเท่าเทียมกับอัครเสนาบดีคนอื่นอีกเพียงคนสองคนในจักรวรรดิ แต่ในปี ค.ศ. 1536 พาร์กาลึก็โดนใส่ร้ายป้ายสี และในที่สุดก็ถูกสังหารโดยสุลต่านทั้งที่เคยให้คำมั่นสัญญาไว้ก่อนหน้านั้นว่าจะไม่ยอมให้ถูกทำร้ายถึงแก่ชีวิตไม่ว่าจะด้วยกรณีใด ๆ ทั้งสิ้น

## ชีวประวัติ
### ต้นกำเนิด
อีบราฮิมเกิดจากพ่อแม่ชาวคริสตนิกายออร์ทอดอกซ์ที่ปาร์กา อิไพรัส ซึ่งขณะนั้นเป็นส่วนหนึ่งของสาธารณรัฐเวนิส โดยไม่ทราบเชื้อชาติ แต่คาดว่าเขาเคยพูดภาษาย่อยสลาวิกและรู้จักภาษากรีกและแอลเบเนีย พ่อของเขาเคยเป็นนักเดินเรือหรือชาวประมง จนกระทั่งช่วงหนึ่งใน ค.ศ. 1499 ถึง 1502 เขาถูกจับกุมในการรุกรานโดยIskender Pasha ผู้ว่าการออตโตมันแห่งบอสเนีย แล้วกลายเป็นทาส เขาพบกับเจ้าชายสุลัยมานครั้งแรกขณะอาศัยอยู่ที่คฤหาสน์ของ Iskender Pasha ใกล้เอดีร์แนน่าจะใน ค.ศ. 1514 จากนั้นจึงมีการนำตัวเขาไปรับใช้สุลัยมาน

## อ้างอิง

## บรรณานุกรม

* Jenkins, Hester Donaldson. *Ibrahim Pasha: grand vizir of Suleiman the Magnificent* (1911) online
* 
* pnline 

หมวดหมู่:มหาเสนาบดีออตโตมัน
หมวดหมู่:พาชา
หมวดหมู่:ชาวตุรกี
หมวดหมู่:นักการเมืองตุรกี
หมวดหมู่:ทหารชาวตุรกี
หมวดหมู่:ผู้ว่าราชการอียิปต์ของออตโตมัน
หมวดหมู่:บุคคลในคริสต์ศตวรรษที่ 16
หมวดหมู่:บุคคลในจักรวรรดิออตโตมัน
หมวดหมู่:บุคคลจากศาสนาคริสต์ที่เปลี่ยนไปนับถือศาสนาอิสลาม
เท็กซัส (วงดนตรี)

**เท็กซัส** () เป็นวงร็อกจากกลาสโกว์ สกอตแลนด์ ก่อตั้งโดยจอห์นนี แม็กเอลโฮน (อดีตวงอัลเตอด์อิมเมจและฮิปส์เวย์) ในปี 1986 โดยแสดงเปิดตัวครั้งแรกในเดือนมีนาคม 1988 ที่มหาวิทยาลัยแห่งดันดี ในสกอตแลนด์ ที่มาของชื่อวงมาจากภาพยนตร์ในปี 1984 ของวิม เวนเดอร์สเรื่อง *Paris, Texas*

แนวดนตรีของวงเป็นแนวบลูส์ร็อก จากอัลบั้มเปิดตัว *Southside* ไปจนถึงบลู-อายด์โซล จากอัลบั้ม *White on Blonde* ไปจนถึงดิสโก้ป็อปในอัลบั้ม *Red Book*

## ผลงาน
### อัลบั้ม
**[[Southside (Texas album)|Southside]]* (1989) UK #3 (Gold), US #88
**[[Mothers Heaven]]* (1991) UK #32
**[[Ricks Road]]* (1993) UK #18 (Gold)
**[[White on Blonde]]* (1997) UK #1 (6x Platinum)
**[[The Hush]]* (1999) UK #1 (3x Platinum)
**[[The Greatest Hits (Texas album)|The Greatest Hits]]* (2000) UK #1 (6x Platinum)
**[[Careful What You Wish For (Texas album)|Careful What You Wish For]]* (2003) UK #5 (Gold)
**[[Red Book (Texas album)|Red Book]]* (2005) UK #16 (Gold)
**[[The BBC Sessions (Texas album)|The BBC Sessions]]* (2007)

## อ้างอิง

หมวดหมู่:กลุ่มดนตรีสัญชาติสกอตแลนด์
หมวดหมู่:กลุ่มดนตรีที่ก่อตั้งในปี พ.ศ. 2529
หมวดหมู่:กลุ่มดนตรีจากกลาสโกว์
หมวดหมู่:กลุ่มดนตรีร็อกสหราชอาณาจักร
เดอะสโตรกส์

right|thumb|The Strokes 2002
**เดอะสโตรกส์** () เป็นวงร็อกอเมริกัน ก่อตั้งวงในปี 1998 ในนครนิวยอร์ก มีชื่อเสียงในช่วงต้นยุค 2000 ในฐานะผู้นำของแนวเพลงการาจร็อกรีไววอล วงประกอบด้วยสมาชิก จูเลียน คาซาบลังกาส์ (ร้องนำ) นิก วาเลนซี (กีตาร์ลีด) อัลเบิร์ต แฮมมอนด์ จูเนียร์ (กีตาร์ริทึม) นิโคไล ไฟรเจอร์ (กีตาร์เบส) และฟราบริซิโอ โมเรตตี (กลองและเพอร์คัชชัน)

หลังจากออกอัลบั้มเปิดตัว *Is This It* ในปี 2001 วงได้ได้เสียงวิจารณ์อย่างมาก *[[เอ็นเอ็มอี]]* ยกอัลบั้มนี้ให้เป็นอัลบั้มแห่งปี จากนั้นวงได้รักษาฐานแฟนเพลงได้มาก ส่วนใหญ่ในสหราชอาณาจักร สหรัฐอเมริกาและออสเตรเลีย หลังจากนั้นไม่นาน พวกเขาได้ออกอัลบั้ม *Room On Fire* ในปี 2003 ซึ่งได้รับความนิยมมากเช่นกัน ในปี 2006 หลังจากออกอัลบั้ม *First Impressions of Earth*  สมาชิกแต่ละคนเริ่มมีโครงการอื่นของตัวเอง หลังจากหายไปห้าปี และเริ่มมีผลงานเดี่ยว พวกเขาจึงได้ออกอัลบั้ม *Angles* ในปี 2011 ในอัลบั้มนี้ สมาชิกคนอื่น ๆ ในวงได้มีส่วนร่วมในการแต่งและเขียนเพลงอีกด้วย จากที่จูเลียน คาซาบลังกาส์ เป็นคนแต่งเกือบทั้งหมดในสามอัลบั้มแรก ตามด้วยในปี 2013 อัลบั้ม *Comedown Machine* ซึ่งเป็นอัลบั้มสุดท้ายภายใต้สังกัด RCA ก็ได้ออกมา โดยสมาชิกทุกคนได้ร่วมมือกันแต่งเพลงเช่นเดิม โดยที่อัลบั้มนี้ ทางวงตัดสินใจที่จะไม่โปรโมตอัลบั้มเลย ไม่ว่าจะเป็นการสัมภาษณ์ออกสื่อ ถ่ายรูป ออกโชว์ หรือแม้แต่ทัวร์ และได้มีการเล่นเพลงในอัลบั้มนี้ครั้งแรกในอีกหนึ่งปีให้หลัง จนในปี 2016 ทางวงได้ปล่อย EP *Future Present Past* กับค่ายเพลง Cult Records ซึ่งเป็นค่ายเพลงของจูเลียน คาซาบลังกาส์ เอง

## สมาชิก
* จูเลียน คาซาบลังกาส์ - ร้องนำ (1998–ปัจจุบัน)
* นิก วาเลนซี - กีต้าร์ลีด คีย์บอร์ด ร้องประสาน (1998–ปัจจุบัน)
* อัลเบิร์ต แฮมมอนด์ จูเนียร์ - กีตาร์ริทึม คีย์บอร์ด ร้องประสาน (1998–ปัจจุบัน)
* นิโคไล ไฟรเจอร์ - กีต้าร์เบส (1998–ปัจจุบัน)
* ฟราบริซิโอ โมเรตตี - กลองและเพอร์คัชชัน (1998–ปัจจุบัน)

## ผลงาน
### สตูดิโออัลบั้ม
* *Is This It* (2001)
* *Room On Fire* (2003)
* *First Impressions Of Earth* (2006)
* *Angles* (2011)
* *Comedown Machine* (2013)
* *The New Abnormal* (2020)

## อ้างอิง

หมวดหมู่:กลุ่มดนตรีอินดี้ร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2541
อัลฟา อินดัสตรี

**อัลฟ่า อินดัสตรีย์** คือผู้ผลิตเสื้อผ้า ก่อตั้งเมื่อปี ค.ศ. 1959 โดย Knoxville, Tennessee  บริษัทได้ทำเสื้อแจ๊คเก็ตการบิน และเสื้อยืด และเคยทำเสื้อแจ๊คเก็ตสำหับกองทัพสหรัฐ เอ็ม-65 และมี 2 แบบ เช่น เอ็มเอ-1 และซีดับเบิ้ลยูยู-45/P แจ๊คเก็ตการบิน

หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2502
การล้อมกรุงเวียนนา

**การปิดล้อมกรุงเวียนนา** (; 27 กันยายน-14 ตุลาคม ค.ศ. 1529) การปิดล้อมกรุงเวียนนาในปี ค.ศ. 1529 เป็นความพยายามครั้งแรกโดยจักรวรรดิออตโตมันที่นำโดยสุลต่านสุลัยมาน เพื่อที่จะยึดกรุงเวียนนาในออสเตรีย การปิดล้อมเมืองครั้งนี้ถือเป็นสัญญาณบ่งบอกถึงอำนาจของจักรวรรดิออตโตมันซึ่งกำลังขยายถึงจุดสูงสุด ซึ่งมีอาณาเขตขยายมาจนถึงบริเวณยุโรปกลาง หลังจากนั้นความเป็นปฏิปักษ์ต่อกันก็ยืดเยื้อยาวนานออกไปกว่า 150 ปี และในที่สุดจึงกลายเป็นยุทธการเวียนนาใน ค.ศ. 1683 ซึ่งเป็นการเริ่มมหาสงครามตุรกี (Great Turkish War) โดยมหาอำนาจยุโรปในการพยายามกำจัดออตโตมันออกจากยุโรปกลาง การล้อมครั้งนี้จบลงด้วยความล้มเหลวของฝ่ายออตโตมันในการพยายามยึดที่มั่นสำคัญของจักรวรรดิโรมันอันศักดิ์สิทธิ์ในขณะนั้น และเป็นจุดเปลี่ยนทิศทางของชัยชนะในยุโรปตะวันออกและยุโรปกลางของจักรวรรดิออตโตมันที่ได้รับชัยชนะมาตลอดก่อนหน้านั้น ซึ่งรวมถึงการได้ฮังการีตะวันออกเฉียงใต้ มาเป็นอาณาจักรในบริวารในยุทธการโมเฮ็คส์ (Battle of Mohács)

เหตุการณ์ครั้งนี้มักกล่าวกันว่าเป็นจุดที่เริ่มนำความตกต่ำมาสู่จักรวรรดิออตโตมันที่ครั้งหนึ่งเคยเป็นมหาอำนาจทางการทหารทั้งในยุโรปและเอเชีย และเป็นการพ่ายแพ้ทำความอัปยศให้แก่ออตโตมันในการมาพ่ายแพ้ต่อกองกำลังที่เล็กกว่าและมีประสิทธิภาพด้อยกว่า

นักประวัติศาสตร์บางท่านสันนิษฐานว่าจุดประสงค์หลักของสุลต่านสุลัยมานในการล้อมกรุงเวียนนาในปี ค.ศ. 1529 เป็นการแสดงอำนาจเหนือฮังการี เพราะด้านตะวันตกของฮังการีที่เรียกว่ารอยัลฮังการีที่ยังดำรงความเป็นอิสระจากออตโตมันอยู่ นอกจากนั้นการตัดสินใจเข้าโจมตีเวียนนาหลังจากการยุติการรณรงค์ในยุโรปของออตโตมันไปเป็นเวลานานทำให้คาดกันว่าเป็นการโจมตีแบบฉวยโอกาสหลังจากที่ได้รับชัยชนะอย่างเด็ดขาดในฮังการี ส่วนนักวิชาการผู้อื่นก็ตั้งทฤษฎีว่าการปราบปรามฮังการีเป็นเพียงบทนำของการเริ่มการเข้ามารุกรานยุโรปตามที่ได้วางแผนไว้ก่อนหน้านั้นแล้ว

## อ้างอิง

## ดูเพิ่ม
* การล้อมกรุงเวียนนา
* จักรวรรดิออตโตมัน
* สุลต่านสุลัยมานแห่งจักรวรรดิออตโตมัน

หมวดหมู่:การล้อม
หมวดหมู่:อาร์ชดัชชีออสเตรีย
หมวดหมู่:สงครามเกี่ยวข้องกับออสเตรีย
หมวดหมู่:สงครามเกี่ยวข้องกับตุรกี
หมวดหมู่:ประวัติศาสตร์ออสเตรีย
หมวดหมู่:สงครามในคริสต์ทศวรรษ 1520
หมวดหมู่:สงครามเกี่ยวข้องกับจักรวรรดิออตโตมัน
ถนนราชดำเนิน (แก้ความกำกวม)

**ถนนราชดำเนิน** อาจหมายถึง

**ในประเทศไทย**
* ถนนราชดำเนิน เขตพระนคร กรุงเทพมหานคร ประกอบไปด้วยถนน 3 สายคือ ราชดำเนินใน ราชดำเนินกลาง และราชดำเนินนอก
* ถนนราชดำเนิน (จังหวัดกำแพงเพชร) ตำบลในเมือง อำเภอเมืองกำแพงเพชร จังหวัดกำแพงเพชร
* ถนนราชดำเนิน (จังหวัดเชียงใหม่) ตำบลศรีภูมิ, ตำบลพระสิงห์ อำเภอเมืองเชียงใหม่ จังหวัดเชียงใหม่
* ถนนราชดำเนิน (จังหวัดตรัง) ตำบลทับเที่ยง อำเภอเมืองตรัง จังหวัดตรัง
* ถนนราชดำเนิน (จังหวัดนครปฐม) ตำบลพระปฐมเจดีย์ อำเภอเมืองนครปฐม จังหวัดนครปฐม
* ถนนราชดำเนิน (จังหวัดนครนายก) ตำบลพรหมณี อำเภอเมืองนครนายก จังหวัดนครนายก
* ถนนราชดำเนิน (จังหวัดนครราชสีมา)  ตำบลในเมือง อำเภอเมืองนครราชสีมา จังหวัดนครราชสีมา
* ถนนราชดำเนิน (จังหวัดนครศรีธรรมราช) ตำบลในเมือง, ตำบลคลัง, ตำบลท่าวัง, ตำบลปากพูน อำเภอเมืองนครศรีธรรมราช จังหวัดนครศรีธรรมราช
* ถนนราชดำเนิน (จังหวัดบุรีรัมย์)  ตำบลโนนดินแดง อำเภอโนนดินแดง จังหวัดบุรีรัมย์
* ถนนราชดำเนิน (จังหวัดพิษณุโลก) ตำบลในเมือง อำเภอเมืองพิษณุโลก จังหวัดพิษณุโลก
* ถนนราชดำเนิน (จังหวัดเพชรบุรี) ตำบลคลองกระแซง อำเภอเมืองเพชรบุรี จังหวัดเพชรบุรี
* ถนนราชดำเนิน (จังหวัดแพร่) ตำบลในเวียง อำเภอเมืองแพร่ จังหวัดแพร่
* ถนนราชดำเนิน (จังหวัดร้อยเอ็ด) ตำบลในเมือง อำเภอเมืองร้อยเอ็ด จังหวัดร้อยเอ็ด 
* ถนนราชดำเนิน (จังหวัดลพบุรี) ตำบลท่าหิน อำเภอเมืองลพบุรี จังหวัดลพบุรี
* ถนนราชดำเนิน (จังหวัดสงขลา) ตำบลบ่อยาง อำเภอเมืองสงขลา จังหวัดสงขลา 
* ถนนราชดำเนิน (จังหวัดอุดรธานี) ตำบลหมากแข้ง อำเภอเมืองอุดรธานี จังหวัดอุดรธานี

**ในต่างประเทศ**
*ถนนราชดำเนิน (อินเดีย) (Rajpath) ถนนสายหนึ่งในกรุงนิวเดลี ประเทศอินเดีย
สงครามออตโตมันในยุโรป

[thumb|260px |ภาพพิมพ์แสดงการต่อสู้ระหว่างออสเตรียและออตโตมัน[การล้อมกรุงเวียนนาในปี ค.ศ. 1529]]
**สงครามออตโตมันในยุโรป** () เป็นสงครามของจักรวรรดิออตโตมันที่ต่อสู้ในยุโรปที่บางครั้งก็เรียกว่า “สงครามออตโตมัน” หรือ “สงครามตุรกี” โดยเฉพาะในตำราที่เขียนในยุโรปในสมัยโบราณ

“สงครามออตโตมันในยุโรป” แบ่งออกเป็นห้าสมัยที่รวมทั้ง:
* การเรืองอำนาจของจักรวรรดิออตโตมัน ระหว่าง ค.ศ. 1299 ถึง ค.ศ. 1453
* การขยายอำนาจของจักรวรรดิออตโตมัน ระหว่าง ค.ศ. 1453 ถึง ค.ศ. 1683
* การคงตัวของจักรวรรดิออตโตมัน ระหว่าง ค.ศ. 1683 ถึง ค.ศ. 1827
* การเสื่อมโทรมของจักรวรรดิออตโตมัน ระหว่าง ค.ศ. 1828 ถึง ค.ศ. 1908
* การสิ้นสุดของจักรวรรดิออตโตมัน ระหว่าง ค.ศ. 1908 ถึง ค.ศ. 1922

## อ้างอิง

* Finkel, Caroline. Osman's Dream: The Story of the Ottoman Empire, 1300–1923. John Murray, 2005. ISBN 0-7195-5513-2. 

## ดูเพิ่ม
* จักรวรรดิออตโตมัน
* สันนิบาตศักดิ์สิทธิ์แห่งเมดิเตอเรเนียน 

หมวดหมู่:สงครามศาสนา
หมวดหมู่:สงครามในคริสต์ศตวรรษที่ 13
หมวดหมู่:สงครามในคริสต์ศตวรรษที่ 14
หมวดหมู่:สงครามในคริสต์ศตวรรษที่ 15
หมวดหมู่:สงครามในคริสต์ศตวรรษที่ 16
หมวดหมู่:สงครามในคริสต์ศตวรรษที่ 17
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับตุรกี
หมวดหมู่:ประวัติศาสตร์ยุโรป
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับออสเตรีย
หมวดหมู่:สงครามเกี่ยวข้องกับฮังการี
หมวดหมู่:สงครามเกี่ยวข้องกับจักรวรรดิออตโตมัน
ออตโตมัน
เดอะบรีดเดอส์

**เดอะบรีดเดอส์** (The Breeders) เป็นวงอัลเทอร์เนทีฟร็อกอเมริกันก่อตั้งวงใน เมืองลอสแอนเจลิส จาก สหรัฐอเมริกา ก่อตั้งวงในปี 1988 ในโอไฮโอ โดย  คิม ดีล แห่งวง พิกซีส์ (Pixies)  (ร้องนำและกีตาร์) เคลลี่ ดีล (กีตาร์) เชอร์ริล ลินด์เซย์ (กีตาร์) แมนโด โลเปซ (เบส) และ โฮเซ่ เมเดเลส (กลอง) 

## ผลงาน

### อัลบั้ม
*Pod (1990) 
*Last Splash (1993) 
*Title TK (2002) 
*Mountain Battles (2008)  

### ซิงเกิล

*1993 "Cannonball" 
*1993 "Divine Hammer"  
*1994 "Saints" 
*2002 "Off You"
*2002 "Huffer"
*2002 "Son of Three"

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2531
ยุทธการที่โมฮาช

**ยุทธการที่โมฮาช** (, , ) เป็นยุทธการที่เกิดขึ้นที่เมืองโมฮาช (Mohács) ทางภาคใต้ของประเทศฮังการีในปัจจุบัน โดยยุทธการนี้เกิดขึ้นเมื่อวันที่ 29 สิงหาคม ค.ศ. 1526 ระหว่างฝ่ายจักรวรรดิออตโตมันที่นำโดยสุลต่านสุลัยมาน และฝ่ายราชอาณาจักรฮังการีที่นำโดยพระเจ้าหลุยส์ที่ 2 แห่งฮังการี, โครเอเชีย, ราชอาณาจักรโบฮีเมีย, จักรวรรดิโรมันอันศักดิ์สิทธิ์, อาณาจักรพระสันตะปาปา และ ราชอาณาจักรโปแลนด์ โดยสงครามจบลงด้วยชัยชนะอย่างสมบูรณ์ของจักรวรรดิออตโตมัน นำมาซึ่งความสิ้นสุดของสงครามออตโตมัน-ฮังการี แต่เป็นการเริ่มสงครามออตโตมัน-ฮับส์บูร์ก ชัยชนะครั้งนี้ทำให้ฮังการีถูกแบ่งแยกระหว่างจักรวรรดิออตโตมัน, ราชวงศ์ฮับส์บูร์กแห่งออสเตรีย และราชรัฐทรานสซิลเวเนีย อยู่มากกว่าร้อยปิ การสวรรคตของพระเจ้าหลุยส์ที่ 2 แห่งฮังการีขณะที่กำลังพยายามหลบหนีจากสนามรบเป็นการสิ้นสุดของราชวงศ์ยากิลโลน (Jagiellon dynasty) และสิทธิในราชบัลลังก์ฮังการีนั้น ได้ถูกผนวกเข้ากับราชวงศ์ฮับส์บวร์กโดยการเสกสมรสของพระขนิษฐาของพระเจ้าหลุยส์ที่ 2

## อ้างอิง

หมวดหมู่:สงครามเกี่ยวข้องกับตุรกี
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับออสเตรีย
หมวดหมู่:สงครามเกี่ยวข้องกับโครเอเชีย
หมวดหมู่:สงครามเกี่ยวข้องกับฮังการี
หมวดหมู่:สงครามเกี่ยวข้องกับโปแลนด์
หมวดหมู่:ประวัติศาสตร์ยุโรป
หมวดหมู่:สงครามเกี่ยวข้องกับจักรวรรดิออตโตมัน
หมวดหมู่:รัฐสันตะปาปา
หมวดหมู่:สงครามในคริสต์ทศวรรษ 1520
Heartsdales

**ฮารตส์เดลส์** (Heartsdales) เป็นวงดนตรีฮิปฮอปจากญี่ปุ่น ประกอบด้วยสมาชิก สองพี่น้อง เอมิ และ ยูมิ ชูงิยามะ ก่อตั้งขึ้นเมื่อปี 2001 โดยมีเพลงดังอย่าง candy pop เป็นต้น

## แหล่งข้อมูลอื่น
* เว็บทางการ
* STUDIO YUMI

หมวดหมู่:กลุ่มดนตรีฮิปฮอปสัญชาติญี่ปุ่น
กลุ่มธุรกิจสหกรณ์

**กลุ่มธุรกิจสหกรณ์** หมายถึง การรวมกลุ่มธุรกิจอย่างเป็นระบบของสหกรณ์ วิสาหกิจชุมชน หรือผู้ประกอบการ ซึ่งมีความเชื่อมั่น ศรัทธา และมีเป้าหมายในการดำเนินธุรกิจในทิศทางของการเป็นองค์การธุรกิจฐานสังคม () การเข้ามาเป็นสมาชิกของกลุ่ม อยู่บนพื้นฐานของความเชื่อถือไว้วางใจ และพึ่งพาร่วมมือกัน อันจะนำไปสุ่การรวมชื้อ การรวมขาย การร่วมมือกันทำการตลาด และคิดค้นนวัตกรรมในการทำงานร่วมกันอย่างต่อเนื่องเพื่อบรรลุประโยชน์ร่วมกันของสมาชิกและชุมชน กลุ่มธุรกิจสหกรรณ์ ควรมีองค์ประกอบที่จะทำให้การขับเคลื่อนการทำงานของกลุ่มเป็นไปอย่างมีประสิทธิภาพ และเกิดประโยชน์ ได้แก่ การมีระบบการบริหารจัดการของกลุ่มธุรกิจ การมีเงื่อนไขสำหรับการทำงาน เพื่อการนำมาซึ่งประโยชน์ร่วมกัน มีบรรยากาศของการเป็นสังคมเรียนรู้ รวมถึงสมาชิกกลุ่มมีอุดมการณ์ และเป้าหมายของการดำเนินธุรกิจไปในทิศทางเดียวกันกับกลุ่มธุรกิจ

แผนธุรกิจ () แผนธุรกิจในที่นี้เป็นเอกสารที่จัดทำขึ้นเพื่อใช้เป็น แนวทางการทำแผนงานขององค์กร หน่วยงานธุรกิจ ซึ่งปรียบเสมือน พิมพ์เขียวที่ผู้เกี่ยวข้องกับองค์กรจะได้นำมาใช้ในการปฏิบัติภารกิจของตนเพื่อการบรรลุเป้าหมายร่วม อีกทั้งยังเป็นประโยชน์ในการสนับสนุนของหน่วยงานที่เกี่ยวข้องโดยมีองค์ประกอบของแผนธุรกิจคือ
# บทสรุปผู้บริหาร
# ความเป็นมาของธุรกิจ
# เจ้าของและการบริหาร
# การวิเคราะห์สภาพแวดล้อมทางธุรกิจ
# การวิเคราะห์ด้านการตลาด
# แผนการดำเนินงาน
# แผนการเงิน
# ความเสี่ยงและโอกาส
# ภาคผนวก

## อ้างอิง

* สถาบันวิชาการด้านสหกรณ์

หมวดหมู่:ธุรกิจ
ลุบนา ฮุสเซน

**ลุบนา อะห์เหม็ด อัล-ฮุสเซน** ()  เป็นนักข่าวหญิงชาวซูดาน ที่ทำงานด้านสื่อสารมวลชนให้กับปฏิบัติการขององค์การสหประชาชาติในประเทศซูดาน   เป็นที่รู้จักจากเขียนคอลัมน์ "Men Talk" วิพากษ์วิจารณ์รัฐบาลซูดาน เรื่องสิทธิสตรีและการเลือกปฏิบัติไม่เท่าเทียมกันต่อเพศหญิง เมื่อเปรียบเทียบกับเพศชาย ตีพิมพ์ในหนังสือพิมพ์ฉบับภาษาอาหรับ อัล-ซาฮาฟา

ชื่อของลุบนา ฮุสเซนถูกกล่าวถึงในระดับนานาชาติ หลังจากเธอถูกตำรวจซูดานจับกุมเมื่อวันที่ 3 กรกฎาคม พ.ศ. 2552 ที่ Kawkab Elsharq Hall กลางกรุงคาร์ทูม พร้อมกับหญิงอื่นอีก 12 คน ด้วยข้อหาละเมิดชารีอะห์ และรัฐธรรมนูญของซูดาน มาตราที่ 152 เนื่องจาก "ประพฤติผิดศีลธรรม หรือแต่งกายไม่เหมาะสมในที่สาธารณะ" โดยขณะถูกจับกุม หญิงทั้ง 13 คนสวมใส่กางเกง  

ตามกฎหมายซูดาน ผู้ประพฤติผิดจะต้องถูกลงโทษโดยการเฆี่ยนเป็นจำนวน 40 ครั้งพร้อมกับเสียค่าปรับ โดยสตรีที่ถูกจับกุมในครั้งนี้จำนวน 10 คน ยอมรับสารภาพฟิด และรับโทษเฆี่ยนคนละ 10 ครั้ง แต่ลุบนา ฮุสเซนและสตรีอีกสองคนไม่ยอมรับผิด และต้องการให้เรื่องเข้าพิจารณาคดีในศาล เธอได้ปฏิเสธข้อเสนอของศาลที่จะยกฟ้องคดีนี้ โดยต้องการให้เรื่องขึ้นสู่ศาลรัฐธรรมนูญของซูดาน เพื่อให้พิจารณาถึงการปฏิบัติต่อสตรีไม่เท่าเทียมกับบุรุษ  ในการพิจารณาคดีของศาล เมื่อวันที่ 4 สิงหาคม พ.ศ. 2552 ได้มีสตรีชาวซูดานชุมนุมประท้วงบริเวณหน้าที่ทำการของศาล และเจ้าหน้าที่ได้ยิงแกสน้ำตาเพื่อสลายการชุมนุม  นอกจากนี้เธอยังปฏิเสธการยกเว้นการพิจารณาคดี ในฐานะเจ้าหน้าที่บรรเทาทุกข์ขององค์การสหประชาชาติ

## อ้างอิง

หมวดหมู่:ชาวซูดาน
หมวดหมู่:นักข่าว
หมวดหมู่:สิทธิสตรี
ลูเปอร์คาเลีย

**ลูเปอร์คาเลีย** () มีอีกชื่อว่า **ลูเปอร์คาล** () เป็นเทศกาลท้องทุ่งของโรมโบราณที่จัดขึ้นทุกวันที่ 15 กุมภาพันธ์ เพื่อชำระล้างเมือง ส่งเสริมสุขภาพและความอุดมสมบูรณ์ ลูเปอร์คาเลียยังเป็นที่รู้จักในชื่อ *dies Februatus* ตามเครื่องมือการทำให้บริสุทธิ์ชื่อ *februa* ซึ่งเป็นรากฐานของเดือน *[[Februarius]]*

## ชื่อ
เดิมเทศกาลนี้มีชื่อว่า Februa ("การชำระล้าง" หรือ "การกำจัดสิ่งสกปรก") ตาม **' ที่ใช้เรียกวันนั้น โดยยังมีอีกชื่อว่า **' และตั้งชื่อให้แตกต่างกันไป เช่น ใช้เป็นฉายาแด่เทพี Juno Februalis, Februlis หรือ Februata ด้วยบทบาทของพระนางในฐานะเทพีอุปถัมภ์ของเดือนนั้น จนถึงเทพเจ้าแห่งการชำระล้างที่ถูกกล่าวอ้างว่ามีพระนาม Februus; และเดือนกุมภาพันธ์ (**') ซึ่งเป็นเดือนที่เกดเทศกาล [[Ovid]] เชื่อมโยง **' กับศัพท์ภาษาอิทรัสคันที่แปลว่า "การชำระล้าง"

## ประวัติศาสตร์
เดือนกุมภาพันธ์เป็นเดือนที่มีมาแต่โบราณและอาจมีต้นกำเนิดมาจากชาวซาบีนหลังจากที่เดือนกุมภาพันธ์ถูกเพิ่มเข้าไปในปฏิทินโรมัน จากพิธีกรรมต่างๆ พิธีกรรมที่สำคัญที่สุดคือพิธีผกรรมลูเปอร์คาเลีย

## หมายเหตุ

## อ้างอิง

### บรรณานุกรม
*
* 
* 

## อ่านเพิ่ม
*Beard, Mary; North, John; Price, Simon. *Religions of Rome: A History.* Cambridge University Press, 1998, vol. 1, limited preview online; search "Lupercalia".
*Lincoln, Bruce. *Authority: Construction and Corrosion.* University of Chicago Press, 1994, pp.&nbsp;43–44 online on Julius Caesar and the politicizing of the Lupercalia; valuable list of sources pp.&nbsp;182–183.
*North, John. *Roman Religion*. The Classical Association, 2000, pp.&nbsp;47 online and 50 on the problems of interpreting evidence for the Lupercalia.
*Markus, R.A. *The End of Ancient Christianity.* Cambridge University Press, 1990, pp.&nbsp;131–134 online, on the continued celebration of the Lupercalia among "uninhibited Christians" into the 5th century, and the reasons for the "brutal intervention" by Pope Gelasius.
*Vuković, K. *Wolves of Rome: The Lupercalia from Roman and Comparative Perspectives.* Berlin, De Gruyter, 2023.
*Wiseman, T.P.  "The Lupercalia". In *Remus: A Roman Myth*. Cambridge, Cambridge University Press, 1995, pp.&nbsp;77–88, limited preview online, discussion of the Lupercalia in the context of myth and ritual.

## แหล่งข้อมูลอื่น
*William Smith, ''Dictionary of Greek and Roman Antiquities,'' 1875: Lupercalia

หมวดหมู่:ประเพณี
พระเจ้าลอโยชที่ 2 แห่งฮังการี

**พระเจ้าลอโยชที่ 2 แห่งฮังการี** (; ; ; ; 1 กรกฎาคม ค.ศ. 1506 – 29 สิงหาคม ค.ศ. 1526) เป็นพระมหากษัตริย์แห่งราชอาณาจักรฮังการีผู้ครองราชย์ระหว่าง ค.ศ. 1516 จนเสด็จสวรรคตเมื่อวันที่ 29 สิงหาคม ค.ศ. 1526 ในยุทธการที่โมฮาช 

ลอโยชเป็นพระราชโอรสของพระเจ้าวลาดิสเลาส์ที่ 2 แห่งฮังการี (Vladislas II of Bohemia and Hungary) และพระอัครมเหสีองค์ที่สามอานแห่งฟัว-คานเดล หลังจากที่พระราชบิดาเสด็จสวรรคตในปี ค.ศ. 1516 แล้วลอโยชก็เสด็จขึ้นครองราชย์เป็นกษัตริย์แห่งโบฮีเมียและฮังการี พระองค์ทรงได้รับการอุปถัมภ์เป็นพระราชโอรสบุญธรรมของจักรพรรดิมัคซีมีลีอานที่ 1 แห่งจักรวรรดิโรมันอันศักดิ์สิทธิ์ในปี ค.ศ. 1515 เมื่อจักรพรรดิมัคซีมีลีอานเสด็จสวรรคตในปี ค.ศ. 1519 เกออร์ค ฟ็อน โฮเอินท์ซ็อลเลิร์น มาร์คกราฟแห่งบรันเดินบวร์ค-อันส์บัคผู้เป็นผู้พิทักษ์ตามกฎหมายก็รับเลี้ยงลอโยชต่อ

## อ้างอิง

* Takáts, Sándor: II. Lajos király fia (A Son of King Louis II Jagiellon), Századok (Periodical Centuries), pp. 183-185, 1903 

หมวดหมู่:พระมหากษัตริย์ฮังการี
หมวดหมู่:พระมหากษัตริย์โบฮีเมีย
หมวดหมู่:พระมหากษัตริย์ที่เสด็จสวรรคตในสงคราม
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
ภาษาแอราเมอิกใหม่กลาง

**ภาษาแอราเมอิกใหม่ตอนกลาง** (Central Neo-Aramaic) เป็นคำที่มีความหมายต่างกันในกลุ่มของนักเซมิติกวิทยา ความหมายอย่างกว้างหมายถึงภาษากลุ่มแอราเมอิกใหม่ทั้งหมด ยกเว้นภาษาแอราเมอิกใหม่ตะวันตกและภาษามันดาอิกใหม่ ความหมายที่แคบกว่า หมายถึง เฉพาะภาษาตูโรโยและภาษามลาโซรวมทั้งภาษาใกล้เคียงที่ยังค้นไม่พบ ความหมายที่เคยใช้มาก่อนหน้านี้หมายถึงภาษาแอราเมอิกใหม่ตะวันออกเฉียงเหนือ เพื่อป้องกันความสับสน บางครั้งเรียกกลุ่มที่เล็กกว่าว่าภาษาแอราเมอิกใหม่ตะวันตกเฉียงเหนือ เมื่อรวมกับภาษาแอราเมอิกใหม่ตะวันออกเฉียงเหนือจึงเรียกว่าภาษาแอราเมอิกใหม่เหนือ

ภาษาแอราเมอิกใหม่ตอนกลางหรือภาษาแอราเมอิกใหม่ตะวันตกเฉียงเหนือใช้พูดโดยชาวคริสต์ที่อยู่ในบริเวณตูร์ อับดิน ของตุรกีตะวันออกเฉียงใต้ และบริเวณรอบๆ ภาษาตูโรโยเองเป็นสำเนียงที่ใกล้เคียงกับสำเนียงที่ใช้พูดในตูร์ อับดิน ในขณะที่ภาษามลาโซเป็นภาษาที่ตายแล้ว เคยใช้พูดทางเหนือของจังหวัดดียาร์บากึร ภาษาใกล้เคียงอื่นๆเป็นภาษาที่ตายแล้วและไม่มีบันทึกไว้ ผู้พูดภาษาเหล่านี้ส่วนใหญ่ได้อพยพสู่อัล-ยาซีราในซีเรีย มีผู้พูดภาษาตูโรโยบางส่วนอพยพไปอยู่สวีเดน

ภาษาแอราเมอิกใหม่ตอนกลางมีลูกหลานแยกออกไปสองทาง ส่วนใหญ่แยกไปเป็นภาษาแอราเมอิกตะวันออกที่มีผู้พูดในตูร์อับดินและบริเวณรอบๆเป็นเวลานับพันปี และได้รับอิทธิพลจากภาษาซีเรียคคลาสสิก ซึ่งเป็นภาษาแอราเมอิกตะวันออกที่ขยายไปทางตะวันตกจนถึงเอเดสซา วิวัฒนาการที่แยกออกจากกันเห็นได้ชัดเจนในภาษาตูโรโยและภาษามลาโซ ภาษามลาโซมีไวยากรณ์ใกล้เคียงกับภาษาคลาสสิกและยังใช้ระบบกาลใกล้เคียงกัน ภาษาตูโรโยมีลักษณะใกล้เคียงกับภาษาซีเรียคคลาสสิก มีการพัฒนาไวยากรณ์ที่ต่างไป มีลักษณะบางส่วนใกล้เคียงกับภาษาแอราเมอิกใหม่ตะวันออกเฉียงเหนือ

ทั้งสองภาษาเรียกภาษาของตนเองว่าภาษาซีเรียค (ܣܘܪܝܝܐ Sūryoyo) และเรียกภาษาซีเรียคคลาสสิกว่า Edessan (ܐܘܪܗܝܐ Ūrhoyo) หรือภาษาเขียน (ܟܬܒܢܝܐ Kthobonoyo)
หมวดหมู่:กลุ่มภาษาแอราเมอิก
หมวดหมู่:ภาษาในตะวันออกกลาง
โรคระบาดยุสตินิอานุส

[thumb|[เซบาสเตียน|นักบุญเซบาสเตียนขอต่อพระเยซูให้แก่ผู้ขุดหลุมฝังศพที่ทรมานจากกาฬโรคของโรคระบาดยุสตินิอานุส (Josse Lieferinxe,  1497–1499)]]
[thumb|เชื้อ ''Yersinia pestis'' ก่อให้เกิด[การตายเฉพาะส่วนที่มือ (ภาพจากเหยื่อกาฬโรคใน ค.ศ. 1975)]]

**โรคระบาดยุสตินิอานุส** (; ค.ศ. 541–549) เป็นการระบาดครั้งใหญ่ครั้งแรกของโรคระบาดทั่วครั้งแรก และโรคระบาดทั่วของกาฬโรคในโลกเก่าครั้งแรก โรคติดต่อนี้มีที่มาจากแบคทีเรียสายพันธุ์ *[[Yersinia pestis]]* โรคนี้แพร่เชื้อไปทั่วบริเวณเมดิเตอร์เรเนียน, ยุโรป และตะวันออกใกล้ ส่งผลกระทบอย่างหนักต่อจักรวรรดิซาเซเนียนและจักรวรรดิไบแซนไทน์ โดยเฉพาะเมืองหลวงคอนสแตนติโนเปิล กาฬโรคนี้ตั้งชื่อตามจักรพรรดิยุสตินิอานุสที่ 1 (ครองราชย์ ค.ศ. 527–565) จักรพรรดิไบแซนไทน์ในคอนสแตนติโนเปิลที่Procopius นักประวัติศาสตร์ในราชสำนักรายงานว่าพระองค์ติดเชื้อและหายจากโรคนี้ใน ค.ศ. 542 ซึ่งอยู่ในช่วงสูงสุดที่ฆ่าประชากรในเมืองหลวงประมาณหนึ่งส่วนห้า โรคติดต่อเดินทางมาถึงอียิปต์ของโรมันใน ค.ศ. 541 แล้วแพร่ไปทั่วทะเลเมดิเตอร์เรเนียนจนถึง ค.ศ. 544 และยังคงมีอยู่ในยุโรปเหนือและคาบสมุทรอาหรับจนถึง ค.ศ. 549

ใน ค.ศ. 2013 นักวิจัยยืนยันความคิดแรกที่ว่าสาเหตุของโรคระบาดยุสตินิอานุสมาจาก *Yersinia pestis* แบคทีเรียเดียวกันที่มีส่วนเกี่ยวข้องในกาฬมรณะ (ค.ศ. 1347–1351) สายพันธุ์ *Yersinia pestis* ในสมัยโบราณและสมัยใหม่มีความคล้ายกับบรรพบุรุษของสายพันธุ์โรคระบาดยุสตินิอานุสที่พบในเทียนชาน เทือกเขาในชายแดนประเทศคีร์กีซสถาน, คาซัคสถาน และจีน ซึ่งกล่าวแนะว่าโรคระบาดยุสตินิอานุสมีต้นกำเนิดในหรือใกล้บริเวณนี้

## อ้างอิง

## ข้อมูล
* 
* 
* 
* 
* Mordechai, Lee, and Merle Eisenberg. 2019. "Rejecting Catastrophe: the case of the Justinianic Plague." ''Past & Present''
* Mordechai, L; Eisenberg M; Newfield T; Izdebski A; Kay Janet; Poinar H. (2019).  "The Justinianic Plague: An inconsequential pandemic?", PNAS https://doi.org/10.1073/pnas.1903797116.
* Procopius. *History of the Wars, Books I and II (The Persian War)*. Trans. H. B. Dewing. Vol. 1. Cambridge: Loeb-Harvard UP, 1954.—Chapters XXII and XXIII of Book II (pages 451–473) are Procopius's famous description of the Plague of Justinian. This includes the famous statistic of 10,000 people per day dying in Constantinople (page 465).

## อ่านเพิ่ม
* 
* Eisenberg, Merle, and Lee Mordechai. "The Justinianic Plague and Global Pandemics: The Making of the Plague Concept." *American Historical Review* 125.5 (2020): 1632-1667.
* 
* 
* 

หมวดหมู่:โรคระบาดทั่ว
หมวดหมู่:จักรวรรดิไบแซนไทน์
หมวดหมู่:เหตุการณ์ในทวีปยุโรป
หมวดหมู่:ภัยพิบัติทางการแพทย์
ราชวงศ์ออตโตมัน

**ราชวงศ์ออตโตมัน** หรือ **ราชวงศ์ออสมัน** (, ) เป็นราชวงศ์ที่ปกครองจักรวรรดิออตโตมันระหว่าง ค.ศ. 1299 ถึง ค.ศ. 1922 โดยมี สุลต่านออสมันที่ 1 แห่งจักรวรรดิออตโตมันเป็นปฐมสุลต่าน (ไม่รวมพระราชบิดา Ertuğrul) แม้ว่าจะมิได้ประกาศว่าเป็นราชวงศ์อย่างเป็นทางการมาจนกระทั่งถึงรัชสมัยของพระราชโอรสของพระองค์--สุลต่านออร์ฮันที่ 1 (Orhan I) ผู้ประกาศพระองค์เป็นสุลต่าน ก่อนหน้านั้นราชวงศ์หรือเผ่าชนกลุ่มนี้ก็อาจจรู้จักกันว่า Söğüt แต่ได้รับการเปลี่ยนชื่อเป็น “ออสมันลิ” (Osmanlı) เพื่อเป็นเกียรติแก่สุลต่านออสมัน (หรือ “Ottoman” ในภาษาอังกฤษ) 

สุลต่านเป็นตำแหน่งเดียวและเป็นตำแหน่งที่มีอำนาจเด็ดขาด เป็นประมุขของรัฐและของรัฐบาลของจักรวรรดิอย่างน้อยก็อย่างเป็นทางการ แต่บางครั้งอำนาจก็อาจจะตกไปอยู่ในมือของข้าราชสำนักอื่น (ซึ่งโดยระบบมีตำแหน่งที่ขึ้นกับสุลต่าน) โดยเฉพาะของอัครเสนาบดี (Grand Vizier) ผู้ที่มีวังที่เรียกกันในรัฐบาลออตโตมันว่า “ประตูหลัก” (High Porte) ส่วนพระราชวังทอปคาปึ (Topkapı Palace) ของสุลต่านเป็นเพียงที่ประทับอาศัยของพระราชฐานฝ่ายใน (Seraglio) หรือ ฮาเร็ม

## อ้างอิง

## ดูเพิ่ม
* จักรวรรดิออตโตมัน 
* ระบบการบริหารของจักรวรรดิออตโตมัน (State organisation of the Ottoman Empire)

*
การล้อมเมืองโรดส์ (แก้ความกำกวม)

__NOTOC__
**การล้อมเมืองโรดส์** อาจจะหมายถึงการล้อมเมืองโรดส์ (Rhodes, Greece) บนเกาะโรดส์ครั้งใดครั้งหนึ่งข้างล่าง:

* การล้อมเมืองโรดส์ ระหว่างปี 305 ถึงปี 304 ก่อนคริสต์ศักราช - เป็นการล้อมโดยดีเมเทรียส โปลิออร์เซทีส
* การล้อมเมืองโรดส์ (ค.ศ. 1480) - การล้อมครั้งแรกของจักรวรรดิออตโตมันเพื่อกำจัดอัศวินฮอสพิทาลเลอร์ออกจากเกาะ
* การล้อมเมืองโรดส์ (ค.ศ. 1522) - การล้อมครั้งที่สองของจักรวรรดิออตโตมันเพื่อกำจัดอัศวินฮอสพิทาลเลอร์ออกจากเกาะ

หรืออาจจะหมายถึง
* การล้อมเมืองโรดส์ (อุปรากร) - อุปรากรที่เขียนโดยวิลเลียม เดฟนันท์ที่ได้รับแรงบันดาลใจจากการล้อมเมืองโรดส์ ในปี ค.ศ. 1522
อาเซอร์ไบจาน (ประเทศอิหร่าน)

thumb|300x300px|สามจังหวัดในแคว้นอาเซอร์ไบจานของประเทศอิหร่าน
**อาเซอร์ไบจาน** หรือ **อาเซอร์ไบจานอิหร่าน** หรือ **อาเซอร์ไบจานเปอร์เซีย** (; , , ) คือภูมิภาคทางตะวันตกเฉียงเหนือของอิหร่าน หรือที่รู้จักกันในประวัติศาสตร์ว่า “แอโทรพาทีนี” (Atropatene) และ “อาโตรปัตกัน” (Aturpatakan)  บางครั้งบริเวณนี้ก็เรียกว่า “อาเซอร์ไบจานใต้” แต่ผู้เชี่ยวชาญและแหล่งข้อมูลบางแหล่งมีความเห็นว่าคำหลังนี้มีความหมายเป็นนัยยะถึงโอกาสในการผนวกดินแดน (irredentist)

## อ้างอิง

หมวดหมู่:ภูมิภาคในอิหร่าน
ความหนืด

**ความหนืด** คือค่าบ่งชี้คุณสมบัติความต้านทานการไหลในตัวของไหล ซึ่งทำให้เกิดการเปลี่ยนรูปจากการกระทำของความเค้นเฉือนหรือความเค้นภายนอก ความหนืดนี้อธิบายถึงความสามารถในการต้านทานการไหลภายในตัวของไหล และอาจจะถูกพิจารณาให้เป็นตัวชี้วัดความเสียดทานของไหลได้ ยิ่งของไหลมีความหนืดต่ำมากเท่าไร มันก็จะยิ่งมีความสามรถในการเปลี่ยนรูปได้มากเท่านั้นสำหรับคำเรียกใช้โดยทั่วไป อาจจะใช้คำว่า "ความหนา" ตัวอย่างเช่น น้ำ ที่มีความหนืดต่ำอาจจะถูกเรียกว่า "บาง" ในขณะที่น้ำผึ้งซึ่งมีความหนืดสูงนั้นอาจจะถูกเรียกว่า "หนา" สำหรับของไหลในความเป็นจริงนั้น (ยกเว้น ซูเปอร์ฟลูอิด) จะมีค่าความหนืดในตัว แต่อย่างไรก็ตาม ในทางอุดมคติ ของไหลอาจจะถูกสมมติให้ไร้ความหนืด เรียกว่า **ของไหลในอุดมคติ** หรือ **ของไหลไร้ความหนืด** สำหรับวิชาที่ศึกษาเกี่ยวกับของไหลคือ วิทยาศาสตร์การไหล

## ที่มาของคำ

## อ่านเพิ่ม
* 
* 

## แหล่งข้อมูลอื่น
* Fluid Characteristics Chart A table of viscosities and vapor pressures for various fluids
* Gas Dynamics Toolbox Calculate coefficient of viscosity for mixtures of gases
* Glass Viscosity Measurement Viscosity measurement, viscosity units and fixpoints, glass viscosity calculation
* Kinematic Viscosity  conversion between kinematic and dynamic viscosity.
* Physical Characteristics of Water A table of water viscosity as a function of temperature
* Project Trajectory Java Web Start Application for simulation of moving bodies through different and user definable media.
* Vogel–Tammann–Fulcher Equation Parameters
* Calculation of temperature-dependent dynamic viscosities for some common components
*Viscometer of Dynamic and Kinematic
*Dynamic of viscosity 

หมวดหมู่:กลศาสตร์ของไหล
หมวดหมู่:หลักการสำคัญของฟิสิกส์
เลขอักษร

[thumb|240px|เลขอักษรบนอนุสรณ์ใกล้กับวัดที่โดลานีใน[สาธารณรัฐเช็กที่แสดงปี ค.ศ. 1629]]
**เลขอักษร** () คือประโยคหรือคำจารึกที่ตัวอักษรบางตัวเมื่อมารวมเข้าด้วยกันแล้วกลายเป็นเลขของปีใดปีหนึ่งโดยเฉพาะ คำว่า “Chronogram” แปลว่า “การเขียนเวลา” ที่มาจากภาษากรีกสองคำรวมกัน คำแรก “Chrono” แปลว่า “เวลา” และ “gramma” ที่แปลว่า “อักษร”

การเขียน “เลขอักษรบริสุทธิ์” (pure chronogram) แต่ละคำจะมีอักษรตัวหนึ่งที่เป็นตัวเลข แต่การเขียน “เลขอักษรธรรมชาติ” (natural chronogram) จะแสดงตัวเลขของปีตามลำดับที่ถูกต้อง เช่น

A**<span style="color:red;">M</span>**ORE **<span style="color:red;">M</span>**AT**<span style="color:red;">V</span>**R**<span style="color:red;">I</span>**TAS = MMVI = ค.ศ. 2006


## [[เลขโรมัน]]
การเขียนเลขอักษรเริ่มขึ้นในปลายสมัยจักรวรรดิโรมันและมานิยมกันมากในยุคฟื้นฟูศิลปวิทยาที่มักจะใช้ในคำจารึกบนหินประดับหลุมศพ (headstone) หรือศิลาฤกษ์ที่บ่งวันเดือนปีของวันที่ฉลอง เช่น:

* *<span style="color:red;">M</span>y <span style="color:red;">D</span>ay <span style="color:red;">C</span>losed <span style="color:red;">I</span>s <span style="color:red;">I</span>n <span style="color:red;">I</span>mmortality* เป็นเลขอักษรที่แสดงปีที่สมเด็จพระราชินีนาถเอลิซาเบธที่ 1 แห่งอังกฤษเสด็จสวรรคต อักษรตัวแรกของแต่ละคำถอดออกมาเป็น MDCIII ที่ตรงกับปี ค.ศ. 1603 ที่เสด็จสวรรคต

หมวดหมู่:การเล่นคำ
หมวดหมู่:ระบบเลข
ลั้ล...ลา (เพลง)

*อัลบั้มของ[[ภคมน บุณยะภูติ]]ในชื่อเรียกเดียวกันนี้ ดูบทความที่ [[ลั้ล...ลา]]*

"**ลั้ล...ลา**" คือซิงเกิลชื่อเดียวกันกับอัลบั้มของภคมน บุณยะภูติ หรือ ลูกโป่ง นักร้องหญิงชาวไทยจากรายการทรู อะคาเดมี่ แฟนเทเชีย ซีซั่นที่ 4 ได้แต่งขึ้นโดยวีณา ประมาพันธ์ และผลิตขึ้นโดยมุรธา ร่วมรักษ์สำหรับอัลบั้มเดี่ยวชุดที่สองของลูกโป่ง และมิวสิกวิดีโอเพลง "ลั้ล...ลา" ได้ถ่ายทำที่สตูดิโอในพัทยา ได้มีการเปิดครั้งแรกทางช่องทรู มิวสิก เมื่อวันที่ 11 เมษายน พ.ศ. 2552

"ลั้ล...ลา" ได้มีกำหนดเปิดตามคลื่นวิทยุอย่างเป็นทางการเมื่อวันที่ 23 มีนาคม พ.ศ. 2552 โดยเป็นซิงเกิลแรกจากอัลบั้ม  เพลงนี้สามารถขึ้นไปสู่อันดับ 12 ของชาร์ตทรู มิวสิกท็อป 20 และอันดับ 10 ของชาร์ตแชนแนลวีไทยแลนด์ สยามท็อป 20 ได้ ซึ่งถือว่าเป็นเพลงของลูกโป่งที่สามารถขึ้นไปในชาร์ตแชนแนลวีไทยแลนด์ได้สูงที่สุด

## รายชื่อเพลง
;ดิจิตอลดาวน์โหลด
# "ลั้ล...ลา" — 3:21

;ซิงเกิลวิทยุ
# "ลั้ล...ลา" — 3:21
# "บอกฉันซิ" — 5:08

## คณะอำนวยการสร้าง
* โปรดิวเซอร์/ทำนอง/เรียบเรียง - มุรธา ร่วมรักษ์
* เนื้อร้อง - วีณา ประมาพันธ์
* มิกซ์ดาวน์ - วงศกร คุณางศ์
* เปียโน/คีย์บอร์ด - ศุภวิญญ์ มุ่งมาตร, เกรียงศักดิ์ เกรียงไกรนิยม
* กีต้าร์ - ชินพัฒน์ หงส์อัมพร 
* Backing Vocal - ภคมน บุณยะภูติ

## ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2552
หมวดหมู่:ซิงเกิลในปี พ.ศ. 2552
ภาษาต่างประเทศ

[thumb|250px|นักเรียนชาวเยอรมันกำลังเรียน[ภาษาฝรั่งเศส]]
**ภาษาต่างประเทศ** คือภาษาอื่น ๆ ที่บุคคลหนึ่งไม่ได้ใช้สื่อสารพูดคุยในเวลาปกติ สำหรับผู้ที่ใช้ภาษาใดภาษาหนึ่งหรือมากกว่าเป็นหลัก จะถือว่าภาษาอื่นเป็นภาษาต่างประเทศ ไม่เพียงเฉพาะภาษาอังกฤษที่อาจนับเป็นภาษาต่างประเทศตามความหมายข้างต้น แต่ก็ยังมีรูปแบบอื่นของภาษาต่างประเทศด้วย เช่นภาษาญี่ปุ่นโบราณถือเป็นภาษาต่างประเทศในประเทศญี่ปุ่น เพราะไม่ได้ใช้สื่อสารในเวลาปกติ ภาษาต่างประเทศยังหมายถึงภาษาที่มิใช่ภาษาประจำประเทศบ้านเกิดของผู้ที่กล่าวถึง เช่นผู้ที่พูดภาษาอังกฤษแต่ไปอาศัยอยู่ที่ประเทศญี่ปุ่น อาจกล่าวได้ว่าภาษาญี่ปุ่นเป็นภาษาต่างประเทศของบุคคลนั้น อย่างไรก็ดีคำอธิบายดังกล่าวก็ไม่ได้ครอบคลุมความหมายทั้งหมดของคำว่าภาษาต่างประเทศ และการแบ่งประเภทเช่นนี้ก็มักทำให้เกิดความเข้าใจผิดอยู่มาก

เด็กบางคนอาจเรียนรู้มากกว่าหนึ่งภาษาตั้งแต่เกิดหรือตั้งแต่อายุยังน้อย เด็กกลุ่มนี้จัดอยู่ในกลุ่มบุคคลสองภาษาหรือหลายภาษา ซึ่งมีภาษาแม่หลายภาษา และไม่มีภาษาใดที่เป็นภาษาต่างประเทศสำหรับพวกเขาเลย แม้ว่าภาษาเหล่านั้นอาจเป็นภาษาต่างประเทศสำหรับคนส่วนใหญ่ในประเทศที่เด็กเกิดก็ตาม

หมวดหมู่:ภาษาศาสตร์สังคม
หมวดหมู่:การศึกษาภาษา
หมวดหมู่:ภาวะพหุภาษา
เดอะเลเจนด์ออฟเซลดา: ออคารินาออฟไทม์

โลโก้ของเดอะเลเจนด์ออฟเซลดา ออคารินาออฟไทม์|right|thumb|220px
***เดอะเลเจนด์ออฟเซลดา: ออคารินาออฟไทม์*** (; ) เป็นเกมแนวผจญภัยลำดับที่ 5 จากเกมชุดเดอะเลเจนด์ออฟเซลดา สร้างขึ้นโดยบริษัทนินเทนโด ในรูปแบบของ นินเทนโด 64  เผยแพร่ในญี่ปุ่นในวันที่ 21 พฤศจิกายน พ.ศ. 2541 อเมริกาในวันที่ 23 พฤศจิกายน พ.ศ. 2541 และยุโรปในวันที่ 11 ธันวาคม พ.ศ. 2541 เกมนี้มียอดขายทั่วโลกกว่า 7.6 ล้านตลับ  เนื้อหาในเกมก็เหมือนกับภาคก่อน ๆ คือ ลิงก์จะต้องช่วยเหลืออาณาจักรไฮรัลให้รอดพ้นจากจอมมารกานอนดอร์ฟ

## เนื้อเรื่อง
ที่ป่าโคคิรี ต้นเดกุได้บอกให้ภูตินาวิ ไปตามหาลิงก์เพื่อมาพบกับเขาเพื่อที่จะให้ลิงก์ได้เรียนรู้การต่อสู้ เมื่อลิงก์เรียนรู้แล้ว ต้นเดกุได้มอบหินโคคิรีแก่ลิงก์และให้ไปพบองค์หญิงเซลด้า เมื่อพบองค์หญิงเซลด้า องค์หญิงก็เล่าตำนานของอาณาจักรไฮรัลและไทรฟอร์ซ และขอร้องให้ลิงก์นำหินโกรอนจากหัวหน้าเผ่าโกรอน และหินโซระจากองค์หญิงลูโต้(ลูกสาวของราชาโซระ) เมื่อลิงก์ได้หินทั้งสองครบแล้วได้กลับมายังอาณาจักรไฮรัลแต่พบกับเหตุการณ์วุ่นวายคือ จอมมารกานอนดอร์ฟพยายามไล่ล่าเพื่อจับตัวองค์หญิงเซลด้า

ระหว่างที่หลบหนีอยู่นั้นองค์หญิงได้ฝากออคารินาแห่งกาลเวลาไว้ให้ลิงก์ อันนำไปสู่ดาบในตำนานที่สถิตอยู่ในวิหาร แต่ทว่าลิงก์ยังมีอายุน้อยเกินกว่าจะใช้ดาบในตำนาน เมื่อลิงก์ดึงดาบ วิหารจึงกักขังวิญญาณของลิงก์เอาไว้ถึงเจ็ดปี เมื่อรู้สึกตัวอีกทีก็โตขึ้นเป็นวัยรุ่นและอยู่ในสมัยเจ็ดปีให้หลัง ภารกิจต่อไปคือลิงก์จะต้องช่วยเหลือผู้พิทักษ์ไทรฟอร์ซทั้งหก อันได้แก่ผู้พิทักษ์แห่งแสงสว่าง (ซึ่งได้พบแล้วในวิหาร) ผู้พิทักษ์แห่งป่า ผู้พิทักษ์แห่งไฟ ผู้พิทักษ์แห่งน้ำ ผู้พิทักษ์แห่งความมืด และผู้พิทักษ์แห่งวิญญาณ เพื่อให้สามารถผนึกจอมมารกานอนดอร์ฟไว้ในไทรฟอร์ซตลอดกาล

## การตอบรับ
*เดอะเลเจนด์ออฟเซลดา: ออคารินาออฟไทม์* เป็นเกมภาคหนึ่งที่ได้กระแสตอบรับจากผู้เล่นเป็นอย่างดี ตั้งแต่เกมวางจำหน่ายเมื่อ พ.ศ. 2541 เกมนี้ขายได้ 2.5 ล้านตลับภายใน 39 วันจนกระทั่งสิ้นปี  เฉพาะญี่ปุ่นขายได้กว่า 820,000 ตลับในช่วงดังกล่าว และเป็นเกมที่ขายดีอันดับที่ 10 แห่งปี พ.ศ. 2541  จากสถิติยอดขายทั้งหมดของเกมนี้ รวมทั่วโลกขายได้ 7.6 ล้านตลับ  ส่วนเฉพาะในญี่ปุ่นขายได้ 1.14 ล้านตลับ และเป็นเกมที่ขายดีอันดับที่ 128 ตลอดกาล 

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2541
หมวดหมู่:วิดีโอเกมเดอะเลเจนด์ออฟเซลดา
หมวดหมู่:วิดีโอเกมเกี่ยวกับการเดินทางข้ามเวลา
หมวดหมู่:เกมสำหรับนินเท็นโด 64
อัลวะลีดที่ 1

**อัลวะลีด อิบน์ อับดุลมะลิก อิบน์ มัรวาน** (; ) รู้จักกันในพระนาม **อัลวะลีดที่ 1** () เป็นกาหลิบแห่งจักรวรรดิกาหลิบอุมัยยะฮ์ ผู้ปกครองจักรวรรดิระหว่าง ค.ศ. 705 จนเสียชีวิตในปี ค.ศ. 715 อัลวะลีดที่ 1 เป็นบุตรของอับดุลมะลิก (Abd al-Malik) ผู้ดำเนินการขยายดินแดนของจักรวรรดิที่เริ่มโดยอับดุลมะลิกต่อไปอีกกว้างไกล และเป็นประมุขผู้มีความสามารถ

## อ้างอิง

## บรรณานุกรม
*

หมวดหมู่:รัฐเคาะลีฟะฮ์อุมัยยะห์
ไทกอน

**ไทกอน** () เป็นสัตว์ชนิดข้ามสายพันธุ์ระหว่างเสือโคร่งกับสิงโตเกิดจากสิงโตเพศเมียมาผสมพันธุ์กับเสือเพศผู้ มีการผสมคล้ายไลเกอร์ เพียงแต่มีขนาดเล็กกว่า เพราะปกติสิงโตตัวเมืยจะมียีนยับยั้งการเจริญเติบโตแต่เสือโคร่งตัวเมียไม่มี ไทกอนไม่มีแผงคอ หาดูได้ยากกว่าไลเกอร์มาก 

## การอยู่ร่วมกันของสายพันธุ์พ่อแม่
เช่นเดียวกับไลเกอร์ ไทกอนพบได้เฉพาะในสวนสัตว์ เพราะแหล่งที่อยู่อาศัยของสิงโตและเสือโคร่งไม่ทับซ้อนกัน อย่างไรก็ตาม ในอดีตสิงโตอินเดียเคยอยู่ร่วมกับเสือโคร่งเบงกอลในถิ่นทุรกันดารของอินเดีย นอกจากนั้นยังพบในประเทศที่เสือโคร่งแคสเปียน เคยอยู่ เช่นอิหร่านและตุรกีในอินเดียมีแผนที่จะย้ายสิงโตบางตัวจากที่อยู่ปัจจุบันอย่างป่ากิรไปสู่เขตรักษาพันธุ์สัตว์ป่าคูโนซึ่งมีเสือโคร่งอยู่จำนวนหนึ่งอย่างไรก็ตาม โครงการดังกล่าวยังคงหยุดชะงักในเดือนธันวาคม 2560 ซึ่งอาจเป็นเพราะปัญหาทางการเมือง เนื่องจากรัฐบาลคุชราตไม่เต็มใจที่จะอนุญาตให้รัฐอื่นๆ มีสิงโตป่าอาศัยอยู่ในอาณาเขตของตน
## อ้างอิง
*  Tiglons
* Guggisberg, "Wild Cats Of The World" (1975)

## ดูเพิ่ม
* ไลเกอร์
* เสือ
* สิงโต

หมวดหมู่:เสือ
หมวดหมู่:สิงโต

หมวดหมู่:ลูกผสมข้ามสายพันธุ์เลี้ยงลูกด้วยนม
หมวดหมู่:ลูกผสมข้ามสายพันธุ์ในสกุลแพนเทอรา
เอสเอฟ

**เอสเอฟ** (SF) อาจหมายถึง
* เอส เอฟ ซีเนม่า ซิตี้ บริษัทธุรกิจโรงภาพยนตร์ในประเทศไทย
* สยามฟิวเจอร์ ดีเวลอปเมนท์ บริษัทพัฒนาและบริหารศูนย์การค้าในประเทศไทย
* ซานฟรานซิสโก สหรัฐอเมริกา
* นิยายวิทยาศาสตร์
* เลขนัยสำคัญ
* ตารางฟุต
* กรุงโซเฟีย เมืองหลวงของ ประเทศบัลแกเรีย
* หน่วยรบพิเศษ
* สเปเชียล ฟอร์ซ เกมออนไลน์
หอเอนปิซา

หอเอนเมืองปิซา|thumb|300px
**หอเอนเมืองปิซา** (อิตาลี: Torre pendente di Pisa หรือ La Torre di Pisa; อังกฤษ: Leaning Tower of Pisa) ตั้งอยู่ที่เมืองปิซา ประเทศอิตาลี ในจัตุรัสเปียซซา เดล ดูโอโม (Piazza Del Duomo) เป็นหอระฆังของศาสนาคริสต์นิกายโรมันคาทอลิก มีลักษณะเป็นหอทรงกระบอก 8 ชั้น สร้างด้วยหินอ่อนสีขาว สูง 183.3 ฟุต (55.86 เมตร) น้ำหนักรวมประมาณ 14,500 ตัน มีบันไดรวมทั้งสิ้น 293 ขั้น เอียง 3.97 องศา ยอดของหอห่างจากแนวตั้งฉาก 3.9 เมตร

## ประวัติ
เริ่มสร้างเมื่อวันที่ 9 สิงหาคม ค.ศ. 1173 และสร้างเสร็จเมื่อปี ค.ศ. 1350 ใช้เวลาสร้างประมาณ 175 ปี แต่การก่อสร้างนั้นมีการหยุดชะงักถึง 2 ครั้ง ครั้งแรกหยุดสร้าง เมื่อสร้างไปได้ถึงชั้น 3 เนื่องจากพื้นใต้ดินเป็นพื้นดินที่นิ่ม ทำให้หอมีการยุบตัว โดยตอนแรกหอเอนปิซาได้เอนไปทางทิศเหนือ และต่อมาในปี ค.ศ. 1272 จีโอแวนนี่ ดี สิโมน สร้างให้เอนกลับไปอีกด้านหนึ่งเพื่อให้เกิดความสมดุล โดยการสร้างถ่วงไปทางทิศใต้ แต่การก่อสร้างในครั้งนี้ ก็ต้องหยุดชะงักลงอีกครั้งเนื่องจากเกิดสงคราม ภายหลังได้มีการสร้างหอต่อขึ้นอีก ทำให้หอมีความสูงทั้งหมด 7 ชั้น ในปี ค.ศ. 1319 แต่หอเอนนี้ถูกสร้างเสร็จในปี ค.ศ. 1372  หลังจากนั้น ในปี ค.ศ. 1990-2001 หอเอนปีซาได้รับการปรับปรุงฐานให้แข็งแรงยิ่งขึ้น เพื่อป้องกันไม่ให้หอล้มลงมา และปัจจุบัน ในทุก ๆ 20 ปี หอจะเอนลง 1 นิ้ว(ไปทางทิศใต้) โดยมีการคาดเดาว่า หอจะล้มลงมาในปี ค.ศ. 2220 ถ้าหากไม่มีการป้องกันใด ๆ ปัจจุบันได้มีการคิดค้นสปริงลูกตุ้มไปถ่วงอีกฝั่ง เพื่อชะลอการถ่วงลงมานั่นเอง

## สมุดภาพ

ไฟล์:Leaning tower door.JPG|ประตูทางเข้าของหอ
ไฟล์:Plaque galileo.jpg|ความทรงจำในการทดลองของ กาลิเลโอ กาลิเลอี
ไฟล์:Leaning tower loggiati.jpg|เสาหินภายนอก
ไฟล์:Leaning tower staircase 6th floor.jpg|ขั้นบันไดด้านในจากชั้นที่หกไปชั้นที่เจ็ด
ไฟล์:Leaning tower staircase 7th floor.JPG|ขั้นบันไดด้านในจากชั้นที่เจ็ดไปชั้นที่แปด(ชั้นบนสุด)
ไฟล์:Leaning tower staircase 8th floor.JPG|มุมมองจากชั้นบนสุด
ไฟล์:Leaning tower bell assunta.JPG|กระดิ่งแอสซุนตา
ไฟล์:Pisa Leaning Tower bell San Ranieri.jpg|กระดิ่งพัสควอเรคเคีย
File:Italy - Pisa - Leaning Tower.jpg|หอเอนเมืองปิซ่า ในปี 2022


## ดูเพิ่ม
* จัตุรัสดูโอโมแห่งปิซา

## อ้างอิง

## แหล่งข้อมูลอื่น

* Official Website 
* The Leaning Tower of Pisa Virtual reality movies
* How the process of inclination was stopped 
* Pictures of Leaning structures 
* Piazza dei Miracoli digital media archive  (creative commons-licensed photos, laser scans, panoramas), data from a University of Ferrara/CyArk research partnership, includes 3D scan data from Leaning Tower.
* 

หมวดหมู่:หอระฆัง
หมวดหมู่:แหล่งมรดกโลกในประเทศอิตาลี
ป
หมวดหมู่:หอเอน
หมวดหมู่:สถาปัตยกรรมโรมาเนสก์
ราชวงศ์ออเรนจ์-นัสเซา

**ราชวงศ์ออเรนจ์-นัสเซา** () คือราชวงศ์ยุโรปที่เป็นสาขาของราชวงศ์นัสเซา เป็นราชวงศ์ปกครองที่สำคัญในแวดวงการเมืองและรัฐบาลของราชอาณาจักรเนเธอร์แลนด์ บางช่วงในประวัติศาสตร์ยังเป็นราชวงศ์สำคัญในแวดวงการเมืองยุโรปด้วย โดยเฉพาะครั้งที่วิลเลิมที่ 1 แห่งออเรนจ์ (เป็นที่รู้จักกันในนาม "วิลเลียมผู้นิ่งเงียบ" และ "บิดาแห่งปิตุภูมิ") เป็นผู้นำชาวดัตช์ก่อกำเริบต่อสเปนผู้ปกครอง ซึ่งหลังจากสงครามแปดสิบปีสิ้นสุดลง ก่อให้เกิดรัฐเอกราชของชาวดัตช์ขึ้นในที่สุด

ในช่วงระหว่างและหลังสงครามนี้เองที่สมาชิกราชวงศ์หลายพระองค์ดำรงตำแหน่งเป็นผู้ว่าราชการหรือสตัดเฮาเดอร์ในสาธารณรัฐดัตช์ อย่างไรก็ตามในปี ค.ศ. 1815 ประเทศเนเธอร์แลนด์ก็ได้ล้มเลิกระบอบสาธารณรัฐที่ใช้มาอย่างยาวนานและสถาปนาระบอบราชาธิปไตยภายใต้ราชวงศ์ออเรนจ์-นัสเซาขึ้นมาแทน

การก่อตั้งราชวงศ์ออเรนจ์-นัสเซาเป็นผลผวงจากการเสกสมรสระหว่างเฮนรีที่ 3 แห่งนัสเซา-เบรอดาจากเยอรมนี และโคลเดียแห่งชาล็อง-โอร็องจ์ (ออเรนจ์) จากภูมิภาคบูร์กอญในฝรั่งเศส ในปี ค.ศ. 1515 ซึ่งโอรสของทั้งสองนามว่า "เรเน" ได้สืบทอดราชสมบัติของราชรัฐออเรนจ์จากพระปิตุลา (พระเชษฐาของพระมารดา) ฟีลีแบร์แห่งชาล็อง และเป็นสมาชิกราชวงศ์นัสเซาพระองค์แรกที่ได้อิสริยยศเป็นเจ้าชายแห่งออเรนจ์ ทั้งนี้เจ้าชายเรเนสามารถเปลี่ยนชื่อราชวงศ์เป็น "ออเรนจ์-นัสเซา" ก็ได้ แต่พระองค์และพระปิตุลากลับประสงค์ที่จะใช้ชื่อราชวงศ์ชาล็อง-โอร็องจ์ต่อไป ดังนั้นในประวัติศาสตร์จึงขนานนามพระองค์ว่า "เรเนแห่งชาล็อง" ต่อมาหลังจากที่สิ้นพระชนม์ในปี ค.ศ. 1544 พระญาตินามว่าวิลเลิมแห่งนัสเซา-ดิลเลินบูร์ก ได้สืบทอดราชสมบัติและที่ดินต่อจากเจ้าชายเรเนทั้งหมด และเฉลิมพระนามใหม่เป็น "วิลเลิมที่ 1 แห่งออเรนจ์" หรือเป็นที่รู้จักในชื่อภาษาอังกฤษว่า "วิลเลียมผู้นิ่งเงียบ" (William the Silent) ทรงเป็นผู้สถาปนาราชวงศ์ออเรนจ์-นัสเซาขึ้นมาอย่างเป็นทางการ

## สมาชิกพระราชวงศ์
### พระบรมวงศ์
* สมเด็จพระราชาธิบดีและสมเด็จพระราชินี
** เจ้าหญิงแห่งออเรนจ์ (พระราชธิดาพระองค์ใหญ่)
** เจ้าหญิงอะเลกซียา (พระราชธิดาพระองค์รอง)
** เจ้าหญิงอารียาน (พระราชธิดาพระองค์เล็ก)
* เจ้าหญิงเบียทริกซ์ (พระราชชนนี; อดีตสมเด็จพระราชินีนาถ)
** เจ้าชายคอนสตันตินและเจ้าหญิงลอเรนทีน (พระอนุชาพระองค์เล็กและพระชายา)
* เจ้าหญิงมาร์ครีตและคุณปีเตอร์ ฟัน โฟลเลินโฮเฟิน (พระมาตุจฉาและพระสวามี)

### พระอนุวงศ์
* เจ้าหญิงมาเบล (พระชายาม่ายในเจ้าชายฟริโซแห่งออเรนจ์-นัสเซา)
** เคาน์เตสลูอานาแห่งออเรนจ์-นัสเซา (พระราชภาติยะ)
** เคาน์เตสซาเรียแห่งออเรนจ์-นัสเซา (พระราชภาติยะ)
* *พระโอรส-ธิดาใน[[เจ้าชายคอนสตันตินแห่งเนเธอร์แลนด์]]*:
** เคาน์เตสอิโลอีสแห่งออเรนจ์-นัสเซา (พระราชภาติยะ)
** เคานต์เคลาส์-คาร์ซีมีร์แห่งออเรนจ์-นัสเซา (พระราชภาติยะ)
** เคาน์เตสเลโอนอร์แห่งออเรนจ์-นัสเซา (พระราชภาติยะ)
* เจ้าหญิงไอรีน (พระมาตุจฉา)
* *พระโอรสใน[[เจ้าหญิงมาร์ครีตแห่งเนเธอร์แลนด์]] และพระชายา:*
** เจ้าชายเมาริทส์และเจ้าหญิงมาริแลนน์ (พระภาดาและพระชายา)
** เจ้าชายแบร์นาร์ดและเจ้าหญิงอันเนตต์ (พระภาดาและพระชายา)
** เจ้าชายปีเตอร์-คริสเตียนและเจ้าหญิงอานิตา (พระภาดาและพระชายา)
** เจ้าชายฟลอริสและเจ้าหญิงไอเม (พระภาดาและพระชายา)

## อ้างอิง

## ดูเพิ่ม
* ราชรัฐออเรนจ์

หมวดหมู่:ราชวงศ์ยุโรป
*

หมวดหมู่:ตระกูลขุนนางดัตช์
หมวดหมู่:ตระกูลขุนนางเยอรมัน
ราชวงศ์โฮเอินท์ซ็อลเลิร์น

**ราชวงศ์โฮเอินท์ซ็อลเลิร์น** () เป็นราชตระกูลเยอรมันและโรมาเนียของยุโรปที่ปกครองปรัสเซีย เยอรมนี และ โรมาเนีย บริเวณดั้งเดิมของราชวงศ์อยู่ในบริเวณเมืองเฮ็คคิงเงิน (Hechingen) ในชวาเบินที่ก่อตั้งขึ้นในคริสต์ศตวรรษที่ 11 ชื่อราชวงศ์มาจากที่พำนักของตระกูลที่เรียกว่าปราสาทโฮเอินท์ซ็อลเลิร์น (Burg Hohenzollern) 

คำขวัญของตระกูลคือ “Nihil Sine Deo” (ไม่มีสิ่งใดถ้าไม่มีพระเจ้า) ตราประจำตระกูลเริ่มใช้ในปี ค.ศ. 1192 ที่เป็นตราง่าย ๆ แบ่งเป็นสี่ส่วน สีดำ และ เงิน ต่อมาก็มีการเพิ่มหัวและไหล่ของสุนัขในปี ค.ศ. 1317 โดยฟรีดริชที่ 4 เบอร์กราฟแห่งเนิร์นแบร์ก และต่อมาก็เพิ่มสัญลักษณ์จากสาขาของอีกตระกูลหนึ่ง

ตระกูลแบ่งออกเป็นสองสาย สายโรมันคาทอลิกชวาเบิน และ สายโปรเตสแตนต์ฟรังโคเนีย สายชวาเบียปกครองบริเวณเฮ็คคิงเงินจนกระทั่งมาสิ้นสุดลงในปี ค.ศ. 1869 สายย่อยของฟรังโคเนียขึ้นครองอาณาจักรมาร์กราฟแห่งบรานเดนบวร์กในปี ค.ศ. 1415 และ อาณาจักรดยุคแห่งปรัสเซียในปี ค.ศ. 1525 การรวมสายย่อยสองสายของฟรังโคเนียในปี ค.ศ. 1618 เป็นการก่อตั้งราชอาณาจักรปรัสเซียต่อมาในปี ค.ศ. 1701 ซึ่งเป็นรัฐที่เป็นผู้นำในการรวมประเทศเยอรมนี (Unification of Germany)  และการก่อตั้งจักรวรรดิเยอรมนีต่อมาในปี ค.ศ. 1871

ความระส่ำระสายของสังคมในปลายสงครามโลกครั้งที่หนึ่ง ทำให้เกิดการปฏิวัติเยอรมันในปี ค.ศ. 1918 และการก่อตั้งสาธารณรัฐไวมาร์ต่อมาซึ่งเป็นการบีบบังคับให้ราชวงศ์โฮเอินท์ซ็อลเลิร์นต้องสละราชบัลลังก์ ซึ่งเท่ากับเป็นการยุติระบอบจักรพรรดิเยอรมัน ในที่สุดสนธิสัญญาแวร์ซายของปี ค.ศ. 1919 ก็ทำให้จักรวรรดิเยอรมันล่มสลาย

## บุคคลสำคัญที่จากราชวงศ์
* ฟรีดริช วิลเฮ็ล์ม ผู้คัดเลือกแห่งบรันเดินบวร์ค
* พระเจ้าฟรีดริชที่ 1 แห่งปรัสเซีย
* พระเจ้าฟรีดริช วิลเฮ็ล์มที่ 1 แห่งปรัสเซีย
* พระเจ้าฟรีดริชมหาราช
* พระเจ้าฟรีดริช วิลเฮ็ล์มที่ 4 แห่งปรัสเซีย
* ลูอีเซอ อุลรีเคอแห่งปรัสเซีย สมเด็จพระราชินีแห่งสวีเดน
* จักรพรรดิวิลเฮ็ล์มมหาราช
* พระเจ้าการอลที่ 1 แห่งโรมาเนีย
* จักรพรรดิฟรีดริชที่ 3 แห่งเยอรมนี
* พระเจ้าแฟร์ดีนันท์ที่ 1 แห่งโรมาเนีย
* จักรพรรดิวิลเฮ็ล์มที่ 2 แห่งเยอรมนี
* สมเด็จพระเจ้ามีไฮที่ 1 แห่งโรมาเนีย

## แผนผังราชวงศ์

ไฟล์:Genealogy of House of Hohenzollern.svg


## อ้างอิง

## ดูเพิ่ม
* ประวัติศาสตร์เยอรมนี 

*
หมวดหมู่:ประวัติศาสตร์โรมาเนีย
หมวดหมู่:ราชอาณาจักรปรัสเซีย
เทิร์น! เทิร์น! เทิร์น!

**"เทิร์น! เทิร์น! เทิร์น! (ทูเอฟรีติงแดร์อีสอะซีซัน)"** () หรือเรียกสั้น ๆ ว่า **"เทิร์น! เทิร์น! เทิร์น!"** เป็นเพลงที่ดัดแปลงมาจากปัญญาจารย์ในไบเบิล (ยกเว้นท่อนสุดท้าย) แต่งและประพันธ์ดนตรีโดยพีต ซีเกอร์ ในปี 1959 โดยซีกเกอร์ได้รอจนถึงปี 1962 จึงบันทึกเสียง เพลงนี้เป็นเพลงที่อยู่ในอัลบั้ม *The Bitter* และ *The Sweet* สังกัดโคลัมเบีย

"เทิร์น! เทิร์น! เทิร์น!" ยังเป็นซิงเกิลอันโด่งดังของวงโฟล์กร็อกอเมริกัน เดอะเบิร์ดส ออกวางขายเมื่อ 1 ตุลาคม ค.ศ. 1965 โดยสังกัดโคลัมเบีย เพลงนี้ยังรวมอยู่ในอัลบั้มชุดที่ 2 ของวงชุด *Turn! Turn! Turn!* ที่ออกวางขายเมื่อ 6 ธันวาคม ค.ศ. 1965

ซิงเกิลนี้เพลงนี้โดยวงเดอะเบิร์ดส ถือเป็นเวอร์ชันที่ประสบความสำเร็จที่สุดของเพลงนี้ โดยขึ้นอันดับ 1 บนบิลบอร์ดฮอต 100 และอันดับ 26 ในสหราชอาณาจักร 

## อ้างอิง

หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2508
หมวดหมู่:ซิงเกิลในปี พ.ศ. 2509
กลุ่มภาษาอาเจะฮ์-จาม

**กลุ่มภาษาอาเจะฮ์-จาม** (Aceh-Chamic languages) เป็นกลุ่มของภาษาที่ใกล้เคียงกันซึ่งใช้พูดในบริเวณแผ่นดินใหญ่และหมู่เกาะของเอเชียตะวันออกเฉียงใต้ ประกอบด้วยภาษาอาเจะฮ์และกลุ่มภาษาจาม การแยกจากกันระหว่างสองกลุ่มนี้เกิดขึ้นนานมากแล้ว จากฐานข้อมูลคำศัพท์พื้นฐานของตระกูลภาษาออสโตรนีเซียนพบความเชื่อมโยงระหว่างกลุ่มภาษาอาเจะฮ์-จามและภาษามอเกลนราว 70%
## อ้างอิง

หมวดหมู่:ภาษาในเอเชียตะวันออกเฉียงใต้
หมวดหมู่:ตระกูลภาษาออสโตรนีเซียน
ดรีมเลิฟเวอร์ (เพลงมารายห์ แครี)

**"ดรีมเลิฟเวอร์"** () เป็นเพลงที่เขียนและโปรดิวซ์โดย นักร้องชาวอเมริกัน มารายห์ แครี เดฟ ฮอลล์และวอลเตอร์ อฟานาซีฟ และเป็นเพลงในอัลบั้มชุดที่ 4 ของมารายห์ แครี ชุด *[[มิวสิกบ็อกซ์]]* (1993) เพลงนี้ทางโคลัมเบียเรเคิดส์ได้ให้อฟานาซีฟทำให้เพลงดูเบาลง เนื่องจากต้นฉบับการผลิตเพลงจะดูหยาบและสดใสเกินไป โดยได้ใช้แซมเพิล ของเพลวงอีโมชันส์ ที่ชื่อ "Blind Alley" เขียนโดยเดวิด พอร์เตอร์ แต่ได้ใช้แฮมมอนด์ออร์แกนแทน โดยเนื้อหาเป็นภาพชายในฝัน 

เพลงนี้เป็นซิงเกิลแรกของอัลบั้ม *Music Box* ออกในช่วงไตรมาสที่ 3 ของปี 1993 และเป็นแนวทางของแครีที่ใช้การแซมพลิงในซิงเกิลถัด ๆ มาของเธออย่างเพลง "Fantasy" (1995), "Honey" (1997) and "Heartbreaker" (1999) เพลงถูกเสนอชื่อเข้าชิงรางวัลแกรมมี่ในสาขานักร้องเพลงป็อปหญิงยอดเยี่ยม แต่พ่ายให้กับเพลง "I Will Always Love You" ของวิตนีย์ ฮูสตัน แต่ยังได้รับรางวัลบีเอ็มไอป็อปอวอร์ด 

"ดรีมเลิฟเวอร์" ยังถูกใช้เป็นแซมเพิลให้กับเพลง  "Let's Be Friends" ของบรูซ สปริงสทีนในอัลบั้มชุด *The Rising* (2002)

## อ้างอิง

หมวดหมู่:ซิงเกิลในปี พ.ศ. 2536
หมวดหมู่:เพลงของมารายห์ แครี
หมวดหมู่:เพลงที่ประพันธ์คำร้องโดยมารายห์ แครี
หมวดหมู่:ซิงเกิลอันดับ 1 ในบิลบอร์ดฮอต 100
กลุ่มภาษาจาม

**กลุ่มภาษาจาม** () มีอีกชื่อว่า **อาเจะฮ์–จาม** () เป็นกลุ่มของภาษาจำนวน 10 ภาษาซึ่งใช้พูดในจังหวัดอาเจะฮ์ (เกาะสุมาตรา ประเทศอินโดนีเซีย) และในพื้นที่ของประเทศกัมพูชา, ไทย, เวียดนาม และไห่หนาน ประเทศจีน กลุ่มภาษาจามเป็นกลุ่มย่อยของกลุ่มภาษามลายู-ซุมบาวาในตระกูลภาษาออสโตรนีเซียน ภาษาจามดั้งเดิม บรรพบุรุษของกลุ่มภาษาย่อยนี้ มีส่วนเกี่ยวข้องกับวัฒนธรรม Sa Huỳnh ผู้พูดภาษานี้เดินทางมาจากเกาะบอร์เนียวหรืออาจเป็นคาบสมุทรมลายู ไปยังบริเวณที่ปัจจุบันคือประเทศเวียดนาม

ภาษาจารายและภาษาจาม (ทั้งตะวันตกและตะวันออก) เป็นภาษาที่มีผู้พูดมากที่สุด ภาษาทซัตเป็นภาษาที่มีผู้พูดน้อยที่สุด

## การจำแนก
Graham Thurgood ให้การจำแนกกลุ่มภาษาจามได้ดังนี้ โดยภาษาจำเพาะระบุเป็นอักษร *ตัวเอียง*
**[[ภาษาอาเจะฮ์|อาเจะฮ์]]*
*จามชายฝั่ง
***[[ภาษาฮารอย|ฮารอย]]*
**ภาษาจาม ()
****จามตะวันตก*
****จามตะวันออก*
*จามที่ราบสูง
**ระแด–จาราย
****[[ภาษาระแด|ระแด]]* ()
****[[ภาษาจาราย|จาราย]]* ()
**จรู–ตอนเหนือ
****[[ภาษาจรู|ตรู]]* ()
***จามตอนเหนือ
*****[[ภาษารอกลาย|รอกลาย]]* ()
*****[[ภาษาทซัต|ทซัต]]*

ตัวเลข 7 ถึง 9 ในกลุ่มภาษาจามดั้งเดิมเหมือนกับตัวเลขในกลุ่มภาษามาเลย์อิก ถือเป็นหลักฐานบางส่วนสำหรับการจัดกลุ่มย่อยมลายู-จาม

Roger Blench ก็เสนอว่าอาจมีสาขาออสโตรเอเชียติกอย่างน้อยหนึ่งสาขาที่ชายฝั่งเวียดนามที่ปัจจุบันสูญหายแล้ว โดยอิงจากคำยืมหลายคำในภาษาในกลุ่มภาษาจามสมัยใหม่หลายภาษาที่ไม่สามารถสืบต้นตอจากสาขาในตระกูลภาษาออสโตรเอเชียติกที่ยังมีผู้พูดอยู่

## อ้างอิง

## บรรณานุกรม
* 
* 


หมวดหมู่:กลุ่มภาษามลายู-จาม
หมวดหมู่:ตระกูลภาษาออสโตรนีเซียน